Tvirtinu:

Skaudvilės gimnazijos direktoriaus

Pavaduotoja ugdymui Rasa Šiurienė

TAURAGĖS RAJONO SKAUDVILĖS GIMNAZIJOS

IKIMOKYKLINIO UGDYMO GRUPĖS

**„DRUGELIS“**

UGDOMOSIOS VEIKLOS PLANAS

2018 – 2019 m.m.

Auklėtojos: Laura Gunevičienė

Danina Dabulskienė

2018 m.

Grupės „Drugelis“ ugdymo planas sudarytas atsižvelgiant į vaiko poreikius. Lanksčiai taikant ugdymo programą, individualizuojant ją, atsižvelgiant į vaiko gebėjimus, amžių.

**TIKSLAS**: Bendraujant su šeima puoselėti visus vaiko gebėjimus, lemiančius jo visapusiško vystymosi ir socializacijos sėkmę.

**UŽDAVINIAI:**

* Garantuoti vaiko socialinį, psichologinį ir fizinį vaiko saugumą.
* Sudaryti sąlygas vaikų socializacijai, saviraiškai ir kūrybai.
* Ugdyti elementarius savitvarkos, savitvardos bei savitarnos pradmenis.
* Tenkinti individualius vaiko poreikius ir interesus.
* Organizuoti tėvų pedagoginį švietimą.
* Ugdyti pažintinius gebėjimus: jutimus, mąstymą, vaizduotę.

Planas sudarytas remiantis: kūrybiškumo, integralumo, demokratiškumo, individualumo, tęstinumo, lankstumo, grįžtamojo ryšio principais.

Numatomi renginiai:

1. Rudenėlio šventė
2. Vakaronė „Gerumo ugnelė“
3. Kalėdinis karnavalas
4. Vasario 16 – osios minėjimas
5. Užgavėnių šventė
6. Mažųjų Velykėlės
7. Tau, mamyte
8. Judėjimo sveikatos labui diena
9. Sudie darželi mielas

|  |  |  |
| --- | --- | --- |
| **Mėnuo** | **Tema** | **Uždaviniai** |
| **Rugsėjis** | **PI sako labas tau, o KA gal dar kažką** | Prisiminti ir išmokti naujas taisykles ir stengtis jų laikytis; įsitraukti ir aktyviai dalyvauti improvizacinėse veiklose; stengtis kuo tiksliau įvardinti kito jausmus. |
|  | **Po rudenio skara!** | Tobulinti gebėjimą išklausyti kitą; išmokti palyginti objektų dydžius; atlikti užduotis pratybų sąsiuviniuose. |
|  | **Rudens gėrybių tankumyne pasiklydę** | Susipažinti su įvairiomis daržovėmis, sugebėti bent 3 įvardyti; susipažinti su geometrinių formų įvairove. |
|  | **Metų rato karuselė!** | Atliekant užduotis suvokti objektų erdvinę padėtį; išmokti suprasti savo jausmus ir išmokti paaiškinti kokioms situacijoms esant jie kyla. |
| **Spalis** | **Kur tik einu, vis kažką sutinku.** | Atlikti keletą bandymų ir sugebėti įvardyti kelių daržovių panašumus ir skirtumus; atlikti kūrybines užduotis ir plėtoti vaizduotę bei lavinti smulkiosios motorikos įgūdžius. |
|  | **Saugok sveikatą – gerk kvapnią arbatą!** | Tobulinti asmeninius valgymo įgūdžius; atliekant mankštelę “Obuolys ir apelsinas“, lavinti atmintį, 4 judesių seka; atliekant numatytas veiklas, supras ir paaiškins, kokius drabužius dera rengtis, kokią avalynę autis skirtingais metų laikais. |
|  | **Kas vyksta? Balos tykšta!** | Įtvirtinti žinias apie pagrindines spalvas; atliekant numatytas užduotis tobulins apsirengimo ir nusirengimo įgūdžius; atliekant „Lietingų kliūčių ruožo“ užduotis, lavins orientavimosi erdvėje bei saugaus judėjimo įgūdžius. |
|  | **Vaiduokliuko pokštai.** | Išklausę skaitomus tekstus sužinos, kuo ypatingos artėjančios šventės, kokie jų papročiai; atlikdami įvairias užduotis, įtvirtins žinias apie asmens higienos įgūdžius. |
| **Lapkritis** | **Gyvybės ratas.** | Atlikdami šios savaitės užduotis, išsiaiškins, kaip tinkamai elgtis įvairiose vietose; sugebės įsitraukti į kito pasiūlytą veiklą, turiningai ją plėtos; tobulės vaikų savasties suvokimas. |
|  | **Aš toks, nei tu kitoks** | Lavins gebėjimą jausmus reikšti žodžiais, mimika, judesiu; atlikę įvairias veiklas, sugebės įvardyti keletą konkretaus asmens ypatybių, pvz:, lytį, savo padėtį šeimoje, apibūdinti savo ir kito išvaizdą ir pan. |
|  | **Juoda – balta, šilta - šalta** | Atlikdami įvairias veiklas įtvirtins žinias apie žmonių kasdienės reikmės daiktus, jų paskirtį; atlikdami KVUB užduotis suvoks paros cikliškumą, lavins rankos ir akies koordinaciją. |
|  | **Pagauk šešėlį!** | Atlikę numatytas veiklas, gebės pagal apibūdinimą atpažinti gyvūną; įvairių šios savaitės veiklų metu įtvirtins žinias ir gebės įvardyti daržoves ir vaisius čiuopdamas, ragaudamas. |
| **Gruodis** | **Jauku, ramu ir kvepia laukimu** | Atlikdami įvairius meninės veiklos sumanymus, puoš grupę, kurs šventinę nuotaiką; kurdami advento kalendorių, siūlys pačių sugalvotas idėjas ir jų neįtikėtinas įgyvendinimo galimybes arba variantus. |
|  | **Už gerą gerumu** | Atlikę KVUB užduotis, gebės papasakoti, kokia apranga tinkama esant šaltam orui; žaisdami žaidimą „Susiūta pasaka“, gebės išklausyti kitą ir deramai pratęsti pasakojimą. |
|  | **Kūčiuk, kokia tavo istorija?** | Atlikdami KVUB užduotis, numatytas veiklas, lavins smulkiąją motoriką; stengsis kalbėti laikydamiesi išmoktų kalbos taisyklių. |
|  | **Trumpiausios dienos beieškant** | Kopijuodami savo vardo raides, bandys surasti jas aplinkoje; atlikdami fizinį aktyvumą skatinančias užduotis, lavins koordinaciją, užduotis stengsis atlikti pagal taisykles. |
| **Sausis** | **Slapukas šaltukas** | Įtvirtinti daiktų pavadinimus, išsiaiškinti jų paskirtį ir teikiamą naudą žmogui; suvoks, kad piešti galima pagal susitarimus arba tam tikras taisykles; kurs pagal sumanymą, patys ieškos priimtiniausio kelio veiklai įgyvendinti. |
|  | **Šaltukas ir Varvekliukas** | Atliekant bandymus, sužinos, kaip keičiantis aplinkos sąlygoms, kinta vandens ir kitų medžiagų savybės; aiškiai ir argumentuotai išsakys savo mintis apie jį supantį pasaulį. |
|  | **Snaigės šoka smagų šokį! O tu ar moki?** | Atlikdami savaitės užduotis, lavins dėmesį ir atmintį; atlikdami kūrybines užduotis, lavins smulkiąją motoriką, pastabumą, smalsumą, kūrybiškumą. |
|  | **Išgąsdinkim** žieą**?** | Atlikdami savaitės užduotis, lavins asmens higienos įgūdžius; gebės savo pasigamintais barškučiais ritmiškai pritarti melodijai; stebės ir analizuos, kaip temperatūrų skirtumai keičia vandens savybes. |
| **Vasaris** | **Lagaminas – ne vežimas** | Atlikdami įvairias veiklas, įtvirtins žieminių drabužių pavadinimus, žinias apie mergaičių ir berniukų drabužių skirtumus; atlikdami kūrybines, KVUB užduotis, mankštins rankų ir pirštų raumenis ir lavins rašymo įgūdžius. |
|  | **Trijų spalvų simfonija** | Sugebės apibūdinti savo gyvenamą vietą, šeimą, kaimynus; susipažins su Lietuvos valstybės simboliais, senaisiais amatais; dalyvaudami bendroje veikloje, supras kitus, ieškos tinkamų sprendimų, tenkinančių kiekvieną. |
|  | **Mama žiemužė ant Šaltuko ūžė** | Susipažins su grūdinėmis kultūromis: miežiais, avižomis, kviečiais; plės žinias apie lietuvių liaudies tradicijas bei papročius; įtvirtins žinias apie asmens higienos priemones ir išmoks jomis naudotis. |

|  |  |  |
| --- | --- | --- |
|  | **Užgavėnių šėlsmas** | Atlikdami numatytas šios savaitės veiklas, plės žinias apie svarbiausią žiemos šventę Užgavėnes; išmoks šiai šventei būdingų apeiginių žaidimų, mįslių, ratelių; sugebės išklausyti skaitomus tekstus, pasakojimus apie šventės tradicijas. |
| **Kovas** | **Daug rankelių, daug darbelių, daug ir pinigėlių** | Tobulins socialinės ir gamtinės aplinkos pažinimo įgūdžius; įvairios šios savaitės veiklos skatins domėtis savo krašto gamta ir folkloru; stebės augalus ir aiškinsis, kokią reikšmę jiems turi šviesa, vanduo, skirtingas dirvožemis. |
|  | **Inkilų kėlimo metas!** | Sužinos apie paukščių rūšis, išvaizdą, gyvenimo būdą, mitybą; plakate pristatoma situacija skatins meilę gamtai, analizuodami šią ir kitas savaitės užduotis, lavins klausymosi įgūdžius, plėtos vaizduotę, kūrybiškumą. |
|  | **Raudonos nosies linksmybės** | Lavins gebėjimus grupuoti objektus pagal formą, spalvą, rūšį; gilins žinias apie skaičių, matematinių simbolių vartojimą. |
|  | **Budinkim žemę spalvotais žiedais ir išdažykim margutį visokiais dažais!** | Gebės papasakoti apie didžiausią pavasario šventę Velykas, įvardys jos pagrindinius atributus, jų reikšmę; tobulins pirštų, delno, riešo ir akių koordinaciją; mokysis naudotis skylamuša, tobulins kirpimo žirklėmis įgūdžius. |
| **Balandis** | **Pavasaris kalba paukštelio balsu** | Sugebės pažinti 2-3 Lietuvoje gyvenančius paukščius, gebės įvardyti po keletą jiems būdingų bruožų; samprotaus apie juos supančią aplinką, jos pažinimo būdus; gebės įvardyti savo ir šeimos laisvalaikio pomėgius. |
|  | **Švari žemė, sveikas maistas – LAIMINGAS vaikas!** | Įtvirtins stalo serviravimui reikalingų priemonių, įrankių ir indų pavadinimus; sugebės atskirti saldų ir sūrų maistą; išsiaiškins ką žino apie sveiką mitybą. Kas tai? Kodėl svarbu sveikai maitintis? Sugebės paaiškinti kuo maitinasi augalai; atlikę bandymą, suvoks vandens apytaką gamtoje. |
|  | **Sodinu daigelį, auginu medelį** | Tobulins švaros ir tvarkos įgūdžius; klausydamiesi meškučio pasakos apie klimato pokyčius, suvoks energijos arba išteklių tausojimo esmę. |
|  | **Iš kur kyla triukšmas?** | Pasiklausę „Slieko bevardžio“ pasakos, suvoks ir gebės paaiškinti, kad su įrankiais ir įvairiais daiktais reikia elgtis saugiai; ugdys erdvinio vaizdo suvokimą. |
| **Gegužė** | **Tau, mamyte!** | Gebės komponuoti daiktus; suvoks savo elgesio pasekmes ir kūrinių estetinę bei emocinę vertę, gebės tuo pasidžiaugti; ugdys pastabumą, stebės, kaip sudarytos daiktų, veiksmų sekos. |
|  | **Ką aš veikiu su savo šeima?** | Įtvirtins sąvokas „aukštas – žemas“, „ilgas – trumpas“, „platus – siauras“; įtvirtins pagrindinių spalvų – geltonos, raudonos, žalios, mėlynos, rudos – pavadinimus, sužinos, kokias spalvas sumaišius galima gauti, pvz: žalią. |
|  | **Smėlio laboratorija** | Atlikdami įvairius bandymus su smėliu, suvoks smėlio materialumą ir jam būdingas savybes; plės žinias apie procesus, vykstančius gamtoje; žaisdami su smėliu, lavins vaizduotę ir kūrybiškumą, kurs erdvinius kūrinius. |
|  | **Nuostabių akimirkų gaudyklės beieškant** | Plėtos partnerystės santykių kūrimo įgūdžius; samprotaus remdamiesi įvairia informacija apie priklausomybę tam tikrai bendrijai, rasei, šeimai; gebės save ir aplinką įprasminti savo kūrybiniuose darbuose. |

Temų eiliškumas gali keistis

Ugdymo planą parengė „Drugelio“ grupės auklėtoja Laura Gunevičienė